**PĀRDEVUMA – PIRKUMA LĪGUMS**

**Jelgavas novada pašvaldība**, reģ. Nr. 90009118031, ar juridisko adresi Pasta iela 37, Jelgava, LV-3001, (turpmāk-Pārdevējs), Jelgavas novada domes priekšsēdētāja Ingus Zālīša personā, kurš rīkojas uz Jelgavas novada pašvaldības nolikuma pamata, turpmāk tekstā saukts **Pārdevējs**, no vienas puses, un

**\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_**, adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk tekstā saukts **Pircējs**, no otras puses, abas puses kopā turpmāk tekstā sauktas **Puses**,

pamatojoties uz Jelgavas novada domes 2025. gada 18. jūnija lēmumu Nr. 20 „Par nekustamā īpašuma atsavināšanu izsolē (Būdiņu lauks, Līvbērzes pag.)” (pielikums protokolam Nr. 17/2025) un Jelgavas novada domes priekšsēdētāja 2025. gada \_\_\_\_\_\_\_ rīkojumu Nr. \_\_\_\_\_\_\_\_\_\_ “Par izsoles rezultātu apstiprināšanu”, savstarpēji vienojoties, bez maldības, spaidiem un viltus vienam pret otru, kā arī vadoties no Latvijas Republikā spēkā esošajiem normatīvajiem aktiem, noslēdz šādu pārdevuma – pirkuma līgumu, turpmāk tekstā saukts **Līgums**:

1. **Līguma priekšmets**
	1. Pārdevējs pārdod Pircējam un Pircējs pērk no Pārdevēja **nekustamo īpašumu “Būdiņu lauks”, Līvbērzes pagastā, Jelgavas novadā,** **kadastra Nr.54620030213,** **kas sastāv no lauksaimniecībā izmantojamās zemes vienības 2,09 ha platībā ar kadastra apzīmējumu 54620030210**, ar visiem tā piederumiem, tādā stāvoklī un kārtībā, kādā tas pašlaik atrodas dabā, turpmāk tekstā saukts **Pirkuma priekšmets**.
	2. Pirkuma priekšmeta pārdošana notiek saskaņā ar Līgumu.
2. **Maksāšanas kārtība**
	1. Pārdevējs pārdod Pircējam Pirkuma priekšmetu par izsolē Pircēja piedāvāto cenu **\_\_\_\_\_\_\_EUR (\_\_\_\_\_\_\_\_\_\_\_\_ *euro*).**
	2. Pārdevēja paraksts uz Līguma apliecina, ka tas ir saņēmis pilnu pirkuma maksu.
	3. Pirkuma maksa ietver sevī pilnu cenu par Pirkuma priekšmetu.
	4. Pārdevējs vienlaikus ar Līguma parakstīšanu, nodod Pircējam no savas puses parakstītu nostiprinājuma lūgumu par Līguma koroborāciju zemesgrāmatā.

1. **Garantijas**
	1. Puses, parakstot Līgumu, apliecina, ka pilnībā apzinās Pirkuma priekšmeta vērtību, kā arī apliecina, ka Pirkuma maksa pilnībā atbilst Pirkuma priekšmeta patiesajai vērtībai, tādējādi apņemoties neizvirzīt viens pret otru prasību par Līguma atcelšanu vai pirkuma maksas apmēra maiņu pārmērīgu zaudējumu dēļ.
	2. Pirkuma priekšmets pieder Pārdevējam uz īpašuma tiesību pamata. Pārdevēja īpašuma tiesības uz Pirkuma priekšmetu ir nostiprinātas Zemgales rajona tiesas Līvbērzes pagasta zemesgrāmatas nodalījumā Nr. 100000927696. Pārdevējs apliecina, ka tam kā Pirkuma priekšmeta vienīgajam īpašniekam ir tiesības pārdot Pirkuma priekšmetu Pircējam, Pirkuma priekšmets pirms Līguma noslēgšanas nav nevienam citam atsavināts vai privatizēts, nav ieķīlāts vai apķīlāts, tam nav uzlikts atsavināšanas aizliegums.
2. **Īpašuma tiesības**
	1. Pirkuma priekšmets tiek nodots Pircējam lietošanā vienas nedēļas laikā no Līguma noslēgšanas, Pusēm parakstot pieņemšanas – nodošanas aktu. No Pārdevēja puses pieņemšanas – nodošanas aktu pilnvarota parakstīt Jelgavas novada Īpašuma pārvaldes vadītāja.
	2. Ar Pircēja īpašuma tiesību reģistrācijas brīdi zemesgrāmatā norobežojas visas tiesības un pienākumi starp Pārdevēju un Pircēju kā Pirkuma priekšmeta agrāko un jauno īpašnieku.
	3. Pārdevējs pilnvaro Pircēju vienpersoniski, bez papildu saskaņošanas ar Pārdevēju veikt pilnīgi visas darbības, kas nepieciešamas šī darījuma reģistrācijai zemesgrāmatā. Šis pilnvarojums Pircējam ir dots ar pārpilnvarojuma tiesībām.
	4. Puses vienojas, ka visus izdevumus, kas saistīti ar Līguma noslēgšanu un Pircēja īpašuma tiesību nostiprināšanu zemesgrāmatā, tajā skaitā valsts un kancelejas nodevu samaksu, sedz Pircējs.
	5. Pircējam ir pienākums ne vēlāk kā trīs mēnešu laikā no Līguma noslēgšanas dienas, iesniegt visus nepieciešamos dokumentus savu īpašumu tiesību reģistrācijai zemesgrāmatā.
3. **Līguma spēkā esamība, grozīšana un izbeigšana**
	1. Līgums stājas spēkā ar brīdi, kad to parakstījušas abas Puses, un ir spēkā līdz visu ar Līgumu nodibināto saistību pilnīgai izpildei.
	2. Līgums var tikt grozīts, papildināts vai izbeigts, Pusēm par to savstarpēji rakstiski vienojoties. Visi Līguma grozījumi vai papildinājumi kļūst par Līguma neatņemamu sastāvdaļu no to abpusējas parakstīšanas brīža.
	3. Pircējs ir informēts, ka saskaņā ar likuma “Par zemes privatizāciju lauku apvidos” 30.² panta pirmo daļu pirmpirkuma tiesības uz Pirkuma priekšmetu ir Latvijas zemes fonda pārvaldītājam.
	4. Pircējs apliecina, ka viņam ir zināms, ka saskaņā ar Latvijas Republikas likuma "Par zemes privatizāciju lauku apvidos" 30.1 pantu ir jāsaņem pašvaldības lēmums par piekrišanu lauksaimniecības zemes iegūšanai īpašumā un Latvijas zemes fonda pārvaldītāja lēmums par pirmpirkuma tiesību neizmantošanu, ja pirmpirkuma tiesības neizmanto īpašuma kopīpašnieks/nomnieks.
4. **Noslēguma noteikumi**
	1. Jebkurš strīds vai prasība, kas izriet no Līguma vai kas skar to, vispirms tiks risināts sarunu ceļā ar iespēju panākt vienošanos. Ja Pusēm pirmo 15 dienu laikā no sarunu uzsākšanas dienas neizdodas vienoties, strīds nododams izskatīšanai tiesā Latvijas Republikā spēkā esošajos normatīvajos aktos noteiktajā kārtībā.
	2. Visi Pušu savstarpējie paziņojumi saistībā ar Līgumu jāsūta uz Līguma 7.punktā uzrādītajām adresēm.
	3. Lai nodrošinātu pienācīgu ar Līgumu uzņemto saistību izpildi, Pusēm ir pienākums 10 dienu laikā brīdināt vienai otru par savas adreses vai rekvizītu maiņu. Puse, kura neizpilda šo pienākumu, ir atbildīga par visiem zaudējumiem, kas viņai vai otrai Pusei var rasties.
	4. Puses ir pilnībā atbildīgas par savu saistību pilnīgu un pienācīgu izpildi, un zaudējumu nodarīšanas gadījumā tos atlīdzina pilnā apmērā.
	5. Līgums sagatavots latviešu valodā uz 2 (divām) lappusēm, trīs identiskos oriģinālos eksemplāros, kuri tiek izsniegti Pusēm. Visiem trīs eksemplāriem ir vienāds juridiskais spēks.
5. **Pušu rekvizīti un paraksti:**

|  |  |
| --- | --- |
| **PĀRDEVĒJS** | **PIRCĒJS** |
| **Jelgavas novada pašvaldība**reģistrācijas Nr.90009118031juridiskā adrese Pasta iela 37, Jelgava, LV-3001 | **\_\_\_\_\_\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_adrese:\_\_\_\_\_\_\_\_\_\_\_\_\_  |
|  |  |
| Domes priekšsēdētājs |  |
|  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Ingus Zālītis | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |